kardosdrur/scandi-wiki huggingface dataset:
Esben Just Trio

Esben Just Trio er en dansk jazz-trio.

Gruppen startede i 1998 under navnet SP, Just og Frost, bestående af Esben Just Christensen (piano/vokal), Søren Frost (trommer/kor) og Henrik Schou Poulsen (SP) (bas/kor). I 2004 vandt gruppen en DMA folk for Årets danske blues-album med albummet Peace in the Valley.

SP forlod bandet i 2007, hvorefter Ole Skipper Mosgaard var bassist i bandet, der ændrede navn til Skipper-Just-Frost. I 2011 valgte gruppen at stoppe.

I 2014 opstod "Esben Just Trio", med Esben Just (piano/vokal), Henrik (SP) Poulsen (bas) og Niels Ratzer (trommer), ved nogle af de efterfølgende koncerter, har det været Ole Skipper og ikke SP der var bassist i trioen.

Diskografi 
 Live in CPH (1998)
 Funky X-mas is back (1999)
 Allright janet your funky (2000)
 Get in the Groove (2000)
 Love from Above (2002)
 Peace in the Valley (2003)
 04 bliver et fedt år (2004)
 Ryst den ting (2005)
 Så siger man tak (2008)
 Trio'' (2009)

Referencer

Eksterne henvisninger 
 
 
 

Musikgrupper fra Danmark
Jazzorkestre
Musikgrupper fra 1998
Alphonse Areola

Alphonse Areola (født 27. februar 1993 i Paris, Frankrig) er en filippinsk-fransk fodboldspiller, der spiller som målmand hos West Ham. Han har derudover spillet på lejebasis hos Lens, Bastia, Villarreal, Real Madrid og Fulham. I sidstnævnte klub blev Areola kåret til årets spiller i 2020-21-sæsonen.

Referencer

Eksterne henvisninger 

Fodboldspillere fra Frankrig
Fodboldspillere fra Paris Saint-Germain
Fodboldspillere fra RC Lens
Fodboldspillere fra SC Bastia
Fodboldspillere fra Villarreal CF
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Out of Time

Out of Time Kan referere til:

Film 
 Out of Time (1988 film), science fiction film med Bill Maher
 Out of Time (2000 film), fjernsynsfilm instrueret af Ernest Thompson
 Out of Time (2003 film), ea thriller med Denzel Washington
 Out of Time (2004 film), en kort komedie af Blake Ritson
 Out of Time (2007 film), en østrigsk film der blev valgt til bedste dokumentar ved 2007 Seattle International Film Festival

Litteratur 
 Out of Time (Cooney roman), en ungdomsroman fra 1996 af Caroline B. Cooney
 Out of Time (McPhee roman), en ungdomsroman fra 2003 af Peter McPhee

Musik

Albums
 Out of Time (album), et album af R.E.M. fra 1991

Sange
 "Out of Time" (Blur sang), en sang af Blur fra 2003
 "Out of Time" (Noel sang), en sang af Noel fra 1988
 "Out of Time" (The Rolling Stones sang), bl.a. indspillet af Chris Farlowe
 "Out of Time" (Stone Temple Pilots sang), en single af Stone Temple Pilots med Chester Bennington fra High Rise fra 2013

Fjernsyn 
 "Out of Time" (CSI: Miami), en episode af CSI: Miami fra 2009
"Out of Time" (Fantastic Four),  en episode af Fantastic Four: World's Greatest Heroes "Out of Time" (Heroes),  en episode af Heroes fra 2007
 "Out of Time" (Red Dwarf), en episode af Red Dwarf fra 1993
 "Out of Time" (Torchwood),  en episode af Torchwood fra 2006

 Computerspil 
 MINERVA: Out of Time, efterfølgeren til MINERVA: Metastasis''
Care.com

Care.com er et aktieselskab med hovedkvarter i Waltham, Massachusetts (lige udenfor Boston), der hjælper familier med at finde børnepasning, ældrepleje, handikaphjælp, lektiehjælp, kæledyrspasning og hjælp til de huslige opgaver. Care.com har 22 millioner brugere spredt over 19 lande , tiltrækker 6,4 millioner unikke besøgende hver måned og der bliver i gennemsnit oprettet et nyt jobopslag på siden hvert 30. sekund. Care.com har rejst 111 millioner USD i venturekapital og blev børsnoteret den 24. januar 2014..

Historie 
Sheila Lirio Marcelo kom på ideen til Care.com da hun havde svært ved at finde børnepasning til sit første barn.  Oveni dette fik hendes far et hjertetilfælde. Foruden problemerne med at finde børnepasning oplevede hun nu også problemer med at finde pleje til sin far.  Susan Chaityn Lebovits, "Tapping Web of caregivers, Boston Globe, December 9, 2007. 
Da Care.com gik i luften i 2007 hjalp virksomheden medlemmer med at finde børnepassere, lektiehjælpere, kæledyrspassere og ældreplejere. Senere udvidede Care.com sig til også at omfatte handikaphjælp og hjælp til de huslige opgaver.  Dan Kaplan, "Care.com, a one-stop shop for child, pet, and elderly care, "VentureBeat, August 1, 2007.  Før Care.com var Sheila Marcelo med til at starte siden Upromise og var vicepræsident og administrerende direktør af TheLadders.com.

Brugen af siden 
Er man på udkig efter børnepasning, ældrepleje, handikaphjælp, lektiehjælp, kæledyrspasning eller hjælp til de huslige opgaver skal man starte med at oprette en profil. Dernæst kan man oprette et jobopslag, der specificerer præcist det, man søger. Foruden dette, kan også søge blandt jobsøgende, der ligeledes har oprettet en profil på siden. For at kunne besvare henvendelser på jobopslag, samt kontakte de jobsøgere man selv har søgt sig frem til, skal man oprette et egentligt medlemskab Kyle Alspach, "Care.com sets IPO share range at $ 14- $ 16; could raise up to $ 86m. "'' Boston Business Journal ', 10 januar, 2014 .

Vækst 
Care.com gjorde indtog i Storbritannien i april 2012, og senere samme år blev der også ekspanderet til Canada.  I juli 2012 opkøbte Care.com det tyske ’Besser Betreut GmbH’ og ekspanderede derved til yderligere 15 lande, heriblandt Danmark og Sverige.

Referencer 

Etableret i 2007
Virksomheder fra USA
Stig Kreutzfeldt (album)

Stig Kreutzfeldt er Stig Kreutzfeldts debutalbum som solist, som udkom i 1983. Kreutzfeldt producerede selv albummet i samarbejde med Kasper Winding og Thomas Brekling. Winding medvirker som musiker, og blandt andre medvirkende er Jacob Andersen (percussion), Kim Sagild (guitar), Kim Daugaard (bas) og Peter Svarre. På den efterfølgende turne', var folk som Torben Johansen (guitar) og Lars Danielsson (bas) med.

Spor 
Side et
 "Endnu En Dag" - 4:46
 "Står Midt I Regnen" - 4:07
 "Du Ka' Det Hele" - 2:57
 "Luk Mig Ind" - 3:41
 "10.000 Øjne" - 4:36
Side to
 "Ligesom Solen" - 4:10
 "Kommer Du Med" - 3:45
 "Alt Hvad Vi Forstår" - 1:58
 "Gør Hvad Jeg Vil" - 3:38
 "Oktober Tanker" - 3:11
 "Sammen Flyver Vi Væk" - 3:17

Eksterne henvisninger 
Stig Kreutzfeldt på Discogs.

Stig Kreutzfeldt-album
Debutalbum fra 1983
Debutalbum fra Danmark
Symfyseotomi

Symfyseotomi er en operation, hvorved man under fødslen gennemskærer bækkenet i symfysen. Den tilsigter at gøre bækkenet rummeligere.

Kilder 

 

Kirurgiske behandlinger
Medicinhistorie
Obstetrik
Aneurisme

Et aneurisme (fra græsk ἀνεύρυσμα, udvidelse) er en unormal lokal udvidelse af en pulsåre (arterie). Aneurismer forekommer hyppigst i aorta (hovedpulsåren) og Willis' arterielle cirkel (pulsårerne under hjernen). Aneurismer skyldes en svækkelse af karvæggen, og dette kan skyldes både arvelige faktorer og erhvervet sygdom. 

Aneurismer giver ikke nødvendigvis anledning til problemer og opdages ofte slet ikke. Diagnosen kan stilles ved undersøgelse af blodkarrene med ultralyd eller scanning. Hvis udposningen er meget stor, er der risiko for at den brister (ruptur), hvilket udløser pludselig blødning med høj risiko for død. 

Aneurismer kan behandles ved operation, hvor man enten erstatter den ramte del af blodkarret med et stykke kunstigt blodkar eller indsætter et net som foring (stent) i blodkarret.

Kilder 
Torben V. Schroeder: Legemspulsåren, udvidelse, Patienthåndbogen, sundhed.dk
Aortaaneurismer, Lægehåndbogen, sundhed.dk

Hjertesygdomme
Antonio Scarpa

Antonio Scarpa (født 9. maj 1752 i Motta i Friuli, død 31. oktober 1832 i Pavia) var en italiensk anatom.

Scarpa studerede i Padua og i Bologna; han var 1772—1784 professor i anatomi og kirurgi i Modena, hvor han samtidig var overlæge ved militærhospitalet, men gjorde tillige rejser til Frankrig, hvor han så Frère Côme operere, og til England, hvor han besøgte William Hunter. De gode forhold, Scarpa havde arbejdet under i Modena, hvor der var blevet bygget et nyt anatomisk institut til ham, fortsattes senere i Pavia. Giovanni Alessandro Brambilla, der var livkirurg hos kejser Josef II af Østrig, havde nemlig i Paris lært Scarpa at kende, og foreslog nu kejseren, at Scarpa skulle overtage stillingen som anatomisk professor i Pavia. Dette skete 1783, og atter blev der bygget nye bygninger til ham.

Da franskmændene indtog Pavia 1796, var Scarpas ry så stort, at hans hus ene skånedes under plyndringen, men da han nægtede at aflægge ed på den nye forfatning, tog den cisalpinske republik retten til at undervise fra ham, indtil Napoleon igen indsatte Scarpa som universitetslærer. Scarpas syn tog af, og 1804 ville han trække sig tilbage, men på kejserens opfordring blev han, idet han opgav den anatomiske lærestol og kun beholdt den i klinisk kirurgi. Da det østrigske herredømme i Lombardiet var genoprettet, gav Frans I ham 1000 zecchiner til en udgave af et skrift om nerverne i underlivet, og han valgtes samtidig til direktør for det medicinske fakultet i Pavia.

Scarpas navn er knyttet til undersøgelser over knogledannelse hos fostre og kallus ved brud, endvidere til beskrivelse af fasciernes og ligamenternes forhold ved visse brokformer og til anatomiske begreber, som det såkaldte Trigonum femorale, til Ganglion vestibulare og Ganglion temporale og desuden til visse dannelser i ørets snegl. Nervus nasopalatinus (Scarpæ) kendes allerede af Domenico Cotugno. Blandt Scarpas skr mærkes følgende: De structura fenestræ rotundæ auris et de tympano secundario anatomicæ observationes (1772), Anatomicarum annotationum liber I: De nervorum gangliis et plexubus (1779); liber II: De organo olfactus (1785), Anatomicæ disquisitiones de auditu et olfactu (1789), Tabulæ neurologicæ ad ill. historiam anatomicam cardiacorum nervorum, noni neruorum cerebri, glossopharyngæi et pharyngæi ex octavo cerebri (1794). Pietro Vannoni udgav 1836 Scarpas Opere, I—V.

Kilder 

 

Anatomer fra Italien
Faglitterære forfattere fra Italien
Latinske forfattere
Italienere i 1700-tallet
Italienere i 1800-tallet
Medlemmer af Royal Society
Medlemmer af Kungliga Vetenskapsakademien
Medlemmer af Det Preussiske Videnskabsakademi
Medlemmer af Bayerische Akademie der Wissenschaften
Nyhuse (Frederiksborg Slotssogn)

Nyhuse var en bebyggelse i Frederiksborg Slotssogn (tidligere Lynge-Frederiksborg Herred, Frederiksborg Amt), der udviklede sig som forstad til købstaden Hillerød i anden halvdel af 1800-tallet og første halvdel af 1900-tallet. Indtil 1966 var Frederiksborg Slotssogns Kommune en egen sognekommune men blev da indlemmet i Hillerød købstad, og Nyhuse blev en bydel i Hillerød.

Historie 

Nyhuses oprindelse er ikke ældre end 1803—4, idet der i 1803 udkom et almindeligt regulativ for fattigvæsen på landet, ifølge hvilket ved kongelig anordning oprettedes "Nyhuse Fattigdistrikt i Frederiksborg Slotssogn". I 1804 oprettedes ligeledes et særligt "Nyhuse Skoledistrikt", og der blev anlagt egen kirkegård for de lig af den samlede menighed, der hverken kunne anses at henhøre til Hillerød købstad eller til Nørre Herlev Sogn.

Allerede tidligt i 1800-tallet havde Nyhuse en skole og var hjemsted for Frederiksborg Amtstue og Hillerød Hospital. Hillerød Hospital blev oprettet af Frederik 4. ved en fundats af 1. januar 1726 men undergik en hel ombygning ved kongelig resolution af 5. oktober 1866, idet de gamle brøstfældige, under Christian 6. opførte bygninger bleve bortsolgte, og en ny hospitalsbygning opførtes i Frederiksborg Slotssogn, i Nyhuse, hvor efter hospitalet fik en ny fundats af 10. oktober 1870.

Nyhuses indbyggere var i 1800-tallet håndværkere med og uden borgerskab i Hillerød, embedsmænd og betjente ved Frederiksborg Slot, Frederiksborg stutteri og hovedgårdene (Hillerødsholm, Trollesminde, Favrholm)

I 1911, da Nyhuse havde 1.186 indbyggere, var 98 sysselsat ved landbrug, 492 ved håndværk og industri, 169 ved handel og omsætning og 51 ved transport.

I 1930, da Nyhuse havde 2.341 indbyggere, var 99 sysselsat ved landbrug, 936 ved håndværk og industri, 299 ved handel og omsætning, 219 ved transport, 218 ved immateriel virksomhed, 200 ved husgerning, 349 var ude af erhverv og 21 uden angivelse.

Befolkningsudvikling 

Befolkningsudviklingen 1901-1960 fremgår af denne tabel.

Noter til tabellen:
(1) Frederiksborg slotssogn: alle bymæssige bebyggelser samlet under Nyhuse
(2) Hele sognekommunen samlet under Nyhuse

Noter 

Hillerød
Bydele og forstæder i Danmark
Richard Hol

Richard Hol (født Rijk Hol) (født 23. juli 1825 i Amsterdam, død 14. maj 1904 i Utrecht, Holland) var en hollandsk komponist og dirigent.

Hol skrev 4 symfonier, orkesterværker, 2 operaer, sange, klavermusik, oratorier, orgelmusik etc. Han hører til de betydningsfulde komponister i Holland i det 19. århundrede.

Han var influeret af den tyske skole og komponister som Ludwig van Beethoven og Robert Schumann.

Udvalgte værker 

 Symfoni nr. 1 (i C-mol)  (1863) - for orkester
 Symfoni nr. 2 (i D-mol)  (1866) - for orkester
 Symfoni nr. 3 (i Bb-dur) (1884) - for orkester
 Symfoni nr. 4 (i A-mol)  (1889) - for orkester
 "Floris V" (1892) - opera
 "Ud af Surf" (1894) - opera
 "Hvorfor og en vandresang (1855) - for sanger 
 "David"'' (1881) - oratorium (dramatisk digt) - for solister, kor og orkester

Noter 
 om Richard Hol på musicweb-international.com 

Komponister fra Nederlandene
Dirigenter fra Nederlandene
Pixeline Skolehjælp: Matematik 2 – Pixelines regneræs

Pixeline Skolehjælp: Matematik 2 – Pixelines regneræs er det sjette spil i Pixeline Skolehjælp serien. Spillet er fra 2006 og er udgivet af Krea Media.

Spillet er bygget op som et klassisk brætspil, hvor man slår med en terning, og hvor man kan være op til fire spiller. Man vælger figur fra pixelines verden som består af Pixeline, Lillebror, Max og Boye, de figure som man ikke selv bemander styrer computeren.
Derudover skal man også vælge antallet af omgange og sværhedsgrad.

Spillet starter med man skriftes til at slå med en tegning og rykke så mange gange som terningen viser. Der er fem forskelige felter man kan lande på, når man lander på minispilfeltet får man en opgave som omhandler matematik, der er i alt syv forskelige opgaver,som f.eks at placere tal i den rigtige rækkefølge, lægge tal sammen i en pyramide, balancerer lodder på en vægtskål, og udregne længden på et antal streger.

Lander man på eventfeltet giver feltet adgang til en quiz, hvor man kan vinde forskelige brikker. Ud over regn og terningkast kan man og så vinde dråbebrikker som kan hjælpe en på godt på vej i spillet. Derudover i spørgsmålfeltet kan man trække et lykkekort som også kan være et uheldskort. Udover at komme i mål som den første, kan man også dyste om hvem der for flest stjerner, det gør man ikke bare ved at lande på et stjernefelt, eller på ens modstander. Derudover hvis man lander på et farefelt kan man risikerer at vendte en omgang eller rykke nogle felter tilbage.

Referencer 

Matematik 2 - Pixelines regneræs
Computerspil fra 2006
Alien and Sedition Acts

Alien and Sedition Acts (bogstaveligt oversat til dansk som Retsakter om Udlændinge og Oprør) var fire amerikanske retsakter, der blev vedtaget af Føderalistpartiet under den 5. Amerikanske Kongres, og blev underskrevet i 1798 af præsident John Adams. Tre af lovene blev udformet for at kontrollere aktiviteterne blandt udlændingene i USA, og den sidste lov blev oprettet for at  at kontrollere kritikken af den føderale regering.

Liste over retsakter
Alien and Sedition Acts bestod af fire retsakter:

 Naturalization Act of 1798 angav at  en person skulle have boet på amerikansk territorium i 14 år for at blive en  statsborger.
 Alien Act og Alien Enemies Act angav, at udlændingene til enhver tid ville blive deporteret fra USA, hvis den føderale regering menter, at udlændingen var farlig.
 Sedition Act straffede statsborgere, der kritiserede USA's regering. Denne retsakt overtræder det 1. tillæg til USA's forfatning.

Ophævelse af retsakterne
Efter resultaterne af det amerikanske præsidentvalg 1800, hvor den tidligere Vicepræsident Thomas Jefferson vandt over John Adams, blev Alien og Sedition Acts ophævet.

Referencer

USA's historie
USA's politik
John Adams
1798
Finglish

Finglish er en portmanteau af de engelske termer Finnish og English, bruges til at beskrive en form af tale som følge af den sproglig interaktion af native talere af de finske og engelske sprog. Termen bruges især i USA og Canada af finske diaspora. Også bruges termen i Finland af mennesker, der lærer det finske sprog, og under international kommunikation.

Etymologi
Termen Finglish opfindes i 1920'erne af Martti Nisonen, en finsk-amerikansk professor fra Hancock, Michigan.

Eksempler

Finsk, engelsk og finglish
Her er nogle eksempler på forskelle mellem finske, engelske, og finglishe ord:

 Engelsk: beach
 Finglish: biitsi
 Finsk: hiekkaranta

 Engelsk: trouble
 Finglish: trabeli
 Finsk: ongelma

 Engelsk: crazy
 Finglish: kreisi
 Finsk: hullu

Låneord
Termen Finglish kan også bruges til at beskrive låneord i finglish, der er aflede fra engelsk. Her er nogle eksempler:

 Engelsk: geek
 Finglish: giikki

 Engelsk: flame
 Finglish: fleimi, fleimata Engelsk: never heard Finglish: nevöhööd''

Engelsk sprog
Finsk sprog
La France (South Carolina)

La France er en by med godt 26.500 indbyggere i et kommunefrit område i Anderson County, South Carolina i USA. La Frances postkontor blev grundlagt den 12. april 1872.

Geografi 
La France ligger 232 moh. ved U.S. Route 76 og South Carolina Highway 28 16 km. nordvest for byen Anderson. 

Byer i South Carolina
Lake Conestee Nature Park

Lake Conestee Nature Park (Conestee Sø Naturpark på dansk) er en offentlig naturpark i Conestee, South Carolina i USA, og er opkaldt efter søen beliggende i den, Lake Conestee. Parken følger floden Reedy River og er ofte brugt af videnskabsmænd til fuglestudier.

Geografi
Lake Conestee Nature Park indeholder 160 hektar jord og indeholder mere end fem mil af stier. Parken også indeholder skove, vådområder, og en stor mangfoldighed af dyr.

Historie
Lake Conestee blev dannet, da Reedy River blev opdæmmet ved Conestee Mill i 1892. Da søen var størst, havde den et areal på omkring 53 ha men mange års vandforurening og vandstand har fyldt omkring 90 % af søen med sediment. I 2000 oprettedes Conestee Foundation, og det grundlagde naturparken. Ifølge fundatsen er organisationen dedikeret til bevaringen og forbedringer af naturparken.

Videnskab
Mere end 190 arter fugle forekommer i Lake Conestee Nature Park, ifølge Greenville County Bird Club. National Audubon Society udpegede parken som et betydningsfuldt fuglereservat.

Turistattraktioner
Conestee Mill, en historisk vandmølle, ligger i Lake Conestee Nature Park. Historien om møllen går tilbage til slutningen af 18. århundrede.

Eksterne henvisninger
 Officiel webside (engelsk)

South Carolina
Beskyttede områder i USA
Conestee

Conestee er et kommunefrit område i Greenville County, South Carolina i USA. Hovedattraktionen i Conestee er den offentlige naturpark Lake Conestee Nature Park. I landsbyen ligger også Conestee Mill og McBee Methodist Church, der er noteret på National Register of Historic Places.

Referencer 

Byer i South Carolina
Juleønsket

Juleønsket er en dansk julekalender fra 2015, som er skrevet af Ina Bruhn og instrueret af Carsten Myllerup og produceret af Cosmo Film for TV 2.  Julekalenderen blev sendt for første gang i december 2015 på TV 2 og blev genudsent på samme kanal i december 2020.<ref>[https://omtv2.tv2.dk/nyheder/2020/10/juleoensket-magisk-gensyn-med-populaer-familiejulekalender-paa-tv-2/ Juleønsket' - magisk gensyn med populær familiejulekalender på TV 2''] af Lone Leth-Larsen. omtv2.tv2.dk, 6. oktober 2020. Hentet 4. december 2020.</ref> Serien består af 24 afsnit af ca. 25 minutters varighed og medvirkende er bl.a. Olivia Hillingsøe, Jonathan Lindinger, Helmer Solberg, Marie Hammer Boda og Pelle Falk Krusbæk. Julekalenderen følger pigen Julie, hvis store ønske om at holde jul med hele sin familie, bliver hørt af den unge engleaspirant Rafi, som i følgeskab med andre engle forsøger at bekæmpe en farlig dæmon.

Julekalenderen blev modtaget med positive anmeldelser og flere afsnit blev set af over 1 million seere.

Den er optaget i Nyborg på Fyn, og markerer 25-året for TV 2's første tv-julekalender. Optagelserne startede den 2. marts 2015.

 Karakterer 
I Juleønsket medvirker følgende:
 Julie (spilles af Olivia Hillingsø) er hovedperson, der har et brændende ønske om at holde jul med sin familie.
 Rafi (spilles af Jonathan Lindinger) er en ung engel, som bliver sendt til menneskenes verden for at hjælpe Julie.
 Willy (spilles af Helmer Solberg) er Julies bedste ven. 
 Mie (spilles af Marie Hammer Boda) er Julies pap storesøster. 
 Toke (spilles af Pelle Falk Krusbæk) er Julies 9-årige halv lillebror.
 Vigdis (spilles af Signe Skov) er Julies mor.
 Karsten (spilles af Esben Dalgaard Andersen), Julies papfar, som hun indtil episode 7 troede var hendes biologiske far. 
 Gabi (spilles af Marijana Jankovic), vogter-engel.
 Michael (spilles af Allan Hyde), vogter-engel 
 Mette (spilles af Lærke Winther Andersen), Willys mor
 Jack/Asbjørn (spilles af Johan Olsen), pedel på skolen og Julies biologiske far.
 Signe (spilles af Neel Rønholt), klasselærerOle Pehrsson (spilles af Troels Malling), idrætslærer
 Saraquel (spilles af Sonja Oppenhagen), ærkeengel.
 Zacharias (spilles af Morten Suurballe), ærkeengel. 
 Uriel (spilles af Donald Andersen), ærkeengel.
 Atlas Berg (spilles af Christian Tafdrup) er skuespiller.
 Baalios (spilles af Rasmus Botoft), dæmon.
 Charlotte''' (spilles af Mia Lyhne) er Mies mor.

Afsnit

Kilder

Eksterne henvisninger 
 

TV2 familie-julekalendere
Julekalendere
Børneserier fra Danmark
Danske tv-serier fra 2010'erne
Reedy River

For musicalen, se Reedy River (musical).

Reedy River (Reedy Floden på dansk) er en 105 km biflod af Saluda River i den nordvestlige del af South Carolina i USA. Flodens løb begynder i Greenville County i de Blue Ridge Mountains, omkring 16 km nordvest for Greenville. Den flyder mod syd gennem Greenville County til Laurens County, hvor den genforenes med Saluda River.

Parker
Reedy River løber igennem byen Greenville, hvor der er en offentlig park, Falls Park on the Reedy. I denne park, er der en bro, over Reedy River, kendt som Liberty Bridge at Falls Park on the Reedy.

Reedy River også løber igennem Conestee, og Lake Conestee Nature Park, en offentlig naturpark.

Forurening
Det er ikke tilladt for børn at svømme  i de fleste dele af floden, på grund af et stort vandforureningsproblem.

South Carolina
Vandløb i USA
Reedy River (musical)

Reedy River er en australsk folkemusical fra 1953 om den australske fåreklipperstrejke i 1891.

Referencer 

1953
Musicals
Curette

En curette er et kirurgisk instrument, som er designet til at afskrabe eller fjerne biologisk væv eller affald ved en biopsi, bortskæring eller en rensningsprocedure. En curettes form er som et lille håndredskab og ofte lignede i form med en stylus. På en curettes spids sidder en lille skovl, krog eller hulning. Verbet at curette betyder "at skrabe med en curette", og curettage er en behandling, der omfatter en sådan skrabning.

Nogle eksempler på brug af en curette omfatter:

 Fjernelse af relevant ørevoks.
 Skrabning og curettage af livmoder, en gynækologisk procedure.
 Skrabning af adenoid (adenoidectomi) af en oto-rhino-laryngologist.
 Skrabning af tandsten fra tandemaljen med en periodontal curette.

Medicinsk udstyr
Allan Marques Loureiro

Allan Marques Loureiro (født 8. januar 1991 i Brasilien) er en fodboldspiller, der spiller for Premier League holdet Everton F.C.

Kilder 

Fodboldspillere fra Brasilien
Fodboldspillere fra Deportivo Maldonado
Fodboldspillere fra Udinese Calcio
Fodboldspillere fra S.S.C. Napoli